
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2012 M. SPALIO 31 D. SPRENDIMO 
NR. T-352 PAKEITIMO
2012 m. lapkričio 29 d. Nr. T-385
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d., Akcinių bendrovių įstatymo (Žin., 2000, Nr. 64-1914; 2003, Nr. 123-5574) 49 str. 7 d. bei atsižvelgdama į UAB „Šakių vandenys“ 2012 m. spalio 18 d. prašymą, nusprendžia,

pakeisti rajono savivaldybės tarybos 2012 m. spalio 31 d. sprendimą Nr. T-352 „Dėl rajono savivaldybės tarybos 2011 m. gruodžio 20 d. sprendimu Nr. T-268 pasirašytos akcijų pasirašymo sutarties bei perdavimo-priėmimo akto pripažinimo galiojančiais“, išdėstant jį nauja redakcija:

„1. Perduoti uždarajai akcinei bendrovei „Šakių vandenys“ kaip nepiniginį įnašą Šakių rajono savivaldybei nuosavybės teise priklausantį priede nurodytą turtą, kurio bendra nepriklausomo turto vertintojo nustatyta rinkos vertė – 8 800 000 (aštuoni milijonai aštuoni šimtai tūkstančių) litų.  


2. Padidinti uždarosios akcinės bendrovės „Šakių vandenys“ įstatinį kapitalą rajono savivaldybės nepiniginiu įnašu - 8 800 000 (aštuoniais milijonais aštuoniais šimtais tūkstančių) litų, nuo 2 201 156 (dviejų milijonų dviejų šimtų vieno tūkstančio vieno šimto penkiasdešimt šešių) litų iki 11 001 156 (vienuolikos milijonų vieno tūkstančio vieno šimto penkiasdešimt šešių) litų, išleidžiant 8 800 000 (aštuonis milijonus aštuonis šimtus tūkstančių) paprastųjų vardinių 1 (vieno) lito vertės akcijų. Naujai išleidžiamų akcijų emisijos kaina lygi jų nominaliai vertei. Visos išleistos naujos emisijos akcijos priklauso rajono savivaldybei.


3. Patvirtinti uždarosios akcinės bendrovės „Šakių vandenys“ įstatų naują redakciją (pridedama).
  


4. Pavesti uždarosios akcinės bendrovės „Šakių vandenys“ direktoriui pasirašyti įstatų naują redakciją ir pateikti juos įregistruoti Juridinių asmenų registre.


5. Pripažinti galiojančiais rajono savivaldybės tarybos 2011 m. gruodžio 20 d. sprendimu Nr. T-268 „Dėl rajono savivaldybės turto investavimo ir uždarosios akcinės bendrovės „Šakių vandenys“ įstatinio kapitalo didinimo“ 2011 m. gruodžio 22 d. pasirašytą Akcijų pasirašymo sutartį Nr. VL–1526 bei jos pagrindu 2012 m. sausio 6 d. surašytą nepiniginio įnašo perdavimo-priėmimo aktą Nr. VL-17 dėl praleistų įstatymiškai nustatytų terminų.


6. Palikti galiojančią 2011 m. spalio 20 d. rajono savivaldybės nepiniginio įnašo vertės nustatymo ataskaitą Nr. M-11-12-01.“ 

Savivaldybės mero pavaduotoja,

pavaduojanti savivaldybės merą 



Rima Rauktienė 

